

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES ĀRKĀRTAS SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | **Nr.4** | 2025. gada 11. aprīlī |

**1.**

**Par Ogres novada pašvaldības finansējuma piešķiršanu**

**pilsoniskās sabiedrības organizācijām (biedrībām un nodibinājumiem) sabiedriski nozīmīgu pasākumu un projektu realizēšanai un mērķiem, kas sekmē sabiedriski nozīmīgu pasākumu un projektu realizēšanu un sociāli mazaizsargāto personu vai personu grupu interešu īstenošanu Ogres novadā**

Pamatojoties uz Ogres novada pašvaldības (turpmāk – Pašvaldība) 2025. gada 27. marta saistošo noteikumu Nr. 12/2025 “Kārtība, kādā Ogres novada pašvaldība finansiāli atbalsta pilsoniskās sabiedrības organizācijas (biedrības un nodibinājumus)” (turpmāk – Noteikumi Nr. 12/2025) 2., 3., 20. un 33. punktu, Pašvaldības 2025. gada 30. janvāra saistošajiem noteikumiem Nr. 1/2025 “Par Ogres novada pašvaldības 2025. gada konsolidēto budžetu”, ar 2025. gada 8. aprīļa Pašvaldības rīkojumu Nr. S/54 izveidotās komisijas lēmumu,

**balsojot: ar 15 balsīm "Par" (Andris Krauja, Dace Māliņa, Dace Veiliņa, Dzirkstīte Žindiga, Egils Helmanis, Gints Sīviņš, Indulis Trapiņš, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Apstiprināt** Pašvaldības finansējuma piešķiršanu pilsoniskās sabiedrības organizācijām (biedrībām un nodibinājumiem) sabiedriski nozīmīgu pasākumu un projektu realizēšanai un mērķiem, kas sekmē sabiedriski nozīmīgu pasākumu un projektu realizēšanu un sociāli mazaizsargāto personu vai personu grupu interešu īstenošanu Ogres novadā saskaņā ar projektu pieteikumu komisijas izvērtējumu, piešķirot tiem kopējo finansējumu 82 640 *euro* (astoņdesmit divi tūkstoši seši simti četrdesmit *euro*) apmērā, saskaņā ar pielikumu.
2. Šā lēmuma 1. punktā minēto finansējumu piešķirt no Pašvaldības 2025. gada budžeta valdības funkcijas 10.70010 “Sabiedriskās organizācijas”.
3. Uzdot Pašvaldības centrālās administrācijas Juridiskajai nodaļai organizēt līgumu slēgšanu ar finansējuma saņēmējiem par finansējuma piešķiršanu un izlietošanu atbilstoši Noteikumiem Nr. 12/2025.
4. Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)